b'\n_START_ARTICLE_\nGabriel Axel\n_START_SECTION_\nLiv og karriere\n_START_PARAGRAPH_\nGabriel Axel vokste opp i Paris, hvor familien flyttet da han var barn. Farens m\xc3\xb8belfabrikk gikk konkurs og familiens fire barn ble sendt hjem til Danmark i 1935. Her ble Axel f\xc3\xb8rst utdannet som m\xc3\xb8belsnekker f\xc3\xb8r han i 1943 ble tatt opp p\xc3\xa5 Det kongelige Teaters elevskole._NEWLINE_Som ferdig utdannet skuespiller vendte Axel tilbake til Frankrike i 1946. Han arbeidet som skuespiller, blant annet p\xc3\xa5 turneer med parisiske teatre._NEWLINE_I begynnelsen av 1950-\xc3\xa5rene kom han igjen til Danmark, hvor han blant annet opptr\xc3\xa5dte p\xc3\xa5 Riddersalen og fikk sine f\xc3\xb8rste filmroller. I l\xc3\xb8pet av 1950-\xc3\xa5rene iscenesatte han en hel del teaterforestillinger og han var en meget benyttet instrukt\xc3\xb8r p\xc3\xa5 TV-teatret. I 1955 debuterte han ogs\xc3\xa5 som filminstrukt\xc3\xb8r._NEWLINE_I 1970-\xc3\xa5rene reiste Axel igjen til Frankrike for \xc3\xa5 arbeide. Sitt store internasjonale gjennombrudd fikk han i 1988 med den Oscarvinnende filmen Babettes gjestebud._NEWLINE_Axel mottok Statens Kunstfonds h\xc3\xa6dersydelse.\n_START_SECTION_\nKulturkanonen\n_START_PARAGRAPH_\nBabettes gjestebud ble i 2006 tatt opp i den danske Kulturkanonen.'